projecte-aina/catalan_government_crawling huggingface dataset:
Es presenta una guia per a la igualtat retributiva adreçada a tots els subjectes de les relacions laborals i que aborda el fenomen de la bretxa salarial amb una perspectiva transversal que va més enllà dels elements estrictament retributius.
El conseller de Treball, Afers Socials i Famílies, Chakir el Homrani i M. Àngels Pujols, secretària general del Consell de Relacions Laborals.
Membres del grup tècnic de bretxa salarial.
El Consell de Relacions Laborals ha presentat la Guia per a l'aplicació de la igualtat retributiva entre homes i dones, un document consensuat en el marc de la Comissió d'Igualtat i Temps de Treball, que facilitarà la lluita contra la bretxa salarial de gènere.
El conseller de Treball, Afers Socials i Famílies, Chakir el Homrani ha obert la jordana destacant la importància de la generació d'aliances entorn a la negociació col·lectiva i al diàleg social per avançar en la igualtat d'oportunitats al mon del treball.
El conseller ha subratllat que, en matèria d'igualtat, seguir com fins ara no és una opció, per això ha valorat molt positivament aquesta nova eina que forma part d'un nou impuls ja que només amb un mercat laboral just podem construir una societat que no deixi ningú enrere.
Raquel Serrano, doctora en Dret i professora Titular de Dret del Treball i de la Seguretat Social a la Universitat de Barcelona, ha fet una ponència sobre el context actual de la bretxa salarial de gènere, un fenomen complex que beu de la resta de desigualtats que pateixen les dones i que pren diverses formes en funció del sector.
Per això, l'abordatge de la desigualtat salarial no es pot basar en solucions genèriques sinó que requereix adaptar les mesures a cada context en funció del sector d'activitat i de la mida de l'empresa.
Raquel Serrano ha explicat que la igualtat retributiva passa necessàriament d'una banda per l'àmbit de la negociació col·lectiva i la gestió dels recursos humans a les empreses i d'altra banda per les polítiques públiques, el marc legal i la jurisprudència.
En aquest sentit subratllava la necessitat que tots aquests àmbits s'impregnin de la perspectiva de gènere per tal de no reproduir desigualtats.
Les membres del grup tècnic de bretxa salarial del Consell de Relacions Laborals, on hi participen CCOO, UGT, Foment, Pimec i la Generalitat, han presentat la Guia amb detall i han explicat els esforços que ha requerit consensuar-ne el contingut.
Aquesta nova eina per la igualtat s'adreça a les empreses, a les persones que han de negociar convenis col·lectius i també és un instrument per a les persones treballadores.
Mireia Mata, directora general d'igualtat del Departament de Treball, Afers Socials i Famílies, va tancar l'acte posant en valor la feina feta en el marc del Consell de Relacions Laborals i va animar a les persones assistents a fer ús de les eines disponibles.
La Memòria d'activitats 2019 del Consell de Relacions Laborals va ser presentada el passat 11 de juny durant el primer Ple en línia presidit pel conseller de Treball, Afers Socials i Famílies, Chakir El Homrani Lesfar.
En ella, el Consell exposa l'activitat que ha dut a terme, resultat del diàleg i la concertació social en matèria laboral, així com els serveis i esdeveniments més destacats.
És un dels principals instruments de transparència i rendició de comptes i, enguany, la Memòria d'activitats es difon en un moment especialment difícil per l'impacte de la COVID-19.
El sentit de responsabilitat col·lectiva de totes les persones que formem part del Consell de Relacions Laborals, tant les que representen les organitzacions que l'integren com les de l'equip tècnic, permetrà, de ben segur, sostenir una comunicació fluida i un diàleg constructiu al llarg de tot aquest període complicat que s'obre, a fi de poder donar una resposta conjunta a les noves necessitats de les empreses i dels treballadors i treballadores.
En el següent enllaç, poden consultar la Memòria d'activitats 2019.
Rakel Escurriol, formadora de la sessió dedicada a l'acompanyament a les persones afectades per l'assetjament.
El passat 14 de juliol es va tancar amb èxit la segona edició del Cicle Formatiu sobre la Persona de referència.
Les persones de referència dels protocols són claus per a la prevenció i l'abordatge de l'assetjament a les empreses.
Les seves principals funcions consisteixen en informar assessorar i acompanyar a les persones afectades.
El Consell de Relacions Laborals, en vista del context de pandèmia, va transformar aquesta activitat formativa presencial prevista per a la primavera de 2020 en una formació en línia implementada durant els mesos de juny i juliol.
L'equip tècnic i les formadores van fer un esforç important per adaptar la durada i el contingut de les sessions.
El Cicle Formatiu es basa en les eines de prevenció de l'assetjament elaborades en el si del Consell i està format per quatre sessions, en les quals s'aborden:
Cal destacar que aquesta edició s'adreçava principalment a professionals de la formació per tal que poguessin replicar-la i ampliar així l'efecte multiplicador de l'activitat.
Un cop més el Consell ha comptat amb formadores expertes en la matèria com:
El resultat ha estat un èxit que s'ha mostrat per la satisfacció de les persones que van participar en aquesta activitat formativa i que manifestaven, un cop més, que cal més formació per a facilitar a les empreses la prevenció i l'abordatge de l'assetjament.
Tanca amb èxit la segona edició del Cicle Formatiu sobre la Persona de referència.
L'Organització Mundial de la Salut, OMS, va declarar el 30 de gener l'emergència sanitària internacional davant la ràpida expansió del coronavirus SARS-CoV-2 que afecta les persones i produeix la malaltia COVID-19 i, a mitjans de març, la situació es va qualificar com a pandèmia.
Per tal de reduir al màxim la probabilitat d'exposició i contagi, institucions internacionals i administracions a tots els nivells territorials han reaccionat amb bateries de mesures, essent la bàsica la del confinament.
La COVID-19, a més de posar en perill la salut i la seguretat de milions de persones, ha exercit una pressió enorme sobre el mercat de treball que, d'un dia per l'altre, va veure reduïda a la mínima expressió l'activitat de molts dels seus sectors productius.
En les situacions de crisi, la col·laboració i el diàleg entre les organitzacions empresarials i les sindicals i la concertació amb l'Administració és essencial i el paper d'òrgans com el Consell de Relacions Laborals, CRL, indispensable per aportar solucions compartides.
Així, des del primer moment, el CRL ha contribuït amb propostes de mesures per prevenir contagis i pal·liar els efectes socioeconòmics derivats de la COVID-19 i ha acordat unes Recomanacions que s'han anat actualitzant a mesura que l'evolució de la situació ho ha requerit.
Aquestes recomanacions han comptat amb la col·laboració de diversos departaments de la Generalitat, a més del de Treball, Afers Socials i Famílies, que presideix el Consell, ampliant-se així la base de coneixement i consens.
Les Recomanacions integren un seguit de mesures preventives i organitzatives per a empreses i persones treballadores i orientacions per planificar una tornada a la feina segura i es demana prioritzar, sempre que això sigui possible, mesures de flexibilitat com ara el teletreball.
El retorn esglaonat a l'activitat laboral que permeti la recuperació social i econòmica, en un context en el qual encara no es pot comptar, a curt termini, amb una immunització global o una vacuna totalment efectiva, s'ha de garantir amb la màxima seguretat sanitària i adoptant les mesures preventives i organitzatives necessàries per prevenir el risc de contagi del coronavirus als centres de treball.
Així doncs, tenint en compte que molts sistemes de detecció de la malaltia encara no són del tot fiables quan s'utilitzen en persones sense símptomes o sanes i podrien conduir a prendre decisions amb escàs fonament clínic i de salut pública, des del CRL s'han consensuat unes recomanacions per a l'ús de tests microbiològics com ara la PCR, test ràpid serològic i test d'ELISA.
Es recorda que la prova diagnòstica en cap cas pot substituir les mesures preventives recollides al document de Recomanacions per a empreses i persones treballadores sobre actuacions vinculades a les situacions que es puguin produir per l'efecte del coronavirus SARS-CoV-2, entre les quals, la distància de seguretat i higièniques, el qual s'ha actualitzat, tot recollint les consideracions sobre l'ús de tests microbiològics a l'entorn laboral.
Aquesta eina us permet calcular els índexs d'incidència d'accidentalitat de la vostra empresa o centre de treball i us informa de quins són els índexs d'incidència mitjans de l'activitat econòmica que indiqueu, en tot el territori català i en la província seleccionada en particular.
El resultat té en compte les dades dels 12 mesos anteriors a la data de la consulta.
La persona treballadora estrangera que hagi perdut la condició de comunitari o de familiar de resident comunitari.
El termini màxim de presentació de la sol·licitud és de tres mesos a comptar a partir de la data del fet que va causar la pèrdua de la condició de persona comunitària.
- Pot tenir representació legal?
Cal un simple document de representació que atorgui poder al representant per presentar la sol·licitud davant l'Administració.
Descarrega't i llegeix la "Guia de tramitació", emplena i guarda el "formulari de sol·licitud", fes el pagament de les taxes corresponents i presenta l'expedient davant una de les oficines habilitades o a qualsevol registre administratiu de Catalunya.
Si transcorregut un mes des de la data de la resolució, no l'heu rebuda, podeu demanar, a través d'aquest formulari, un duplicat de la resolució notificada pel Departament de Treball, Afers Socials i Famílies.
Per donar resposta a la vostra petició de duplicat és imprescindible que ens indiqueu al cos de la vostra consulta les següents dades:
- Any de naixement del titular de l'expedient.
Recordeu que si no ha passat un mes des de la data de resolució no se us enviarà el duplicat (fer consulta de l'estat de tramitació de l'expedient).
Sempre que sigui possible, s'enviarà el duplicat per correu electrònic.
Aquest duplicat té la mateixa validesa que la resolució que s'envia per correu postal.
No obstant això, si no es facilita l'adreça electrònica s'enviarà per correu ordinari a l'adreça que s'indiqui (només serà certificat en els casos en que sigui necessària constància fefaent de la data de notificació).
En el marc de la resposta a l'epidèmia del SARS-CoV-2 a Catalunya, d'acord amb les recomanacions de les Autoritats Sanitàries i en coherència amb les recomanacions del propi Consell de Relacions Laborals, es considera convenient aplicar mesures preventives i, en conseqüència el servei d'assessorament sobre conveni aplicable es farà en línia
Aprofitem l'ocasió per informar-li que a la pàgina web del Consell es troben disponibles diversos recursos sobre conveni col·lectiu aplicable que poden ser del seu interès.
Aquesta consulta sobre el conveni aplicable es preveu al Reglament intern de la Comissió Tècnica de Negociació Col·lectiva que desplega l'article 7.1 del Decret 245/2013, d'organització i funcionament de la Comissió de Convenis Col·lectius del Consell de Relacions Laborals.
Teniu classificats els dictàmens que l'òrgan consultiu públic de Catalunya sobre conveni aplicable ha emès, per sectors i subsectors, per tal de facilitar-vos la cerca.
Aquesta classificació és pel sector de l'activitat principal de l'empresa objecte de consulta i respon a una activitat, organització empresarial i moment concrets.
També podeu prémer Control+F que us pot ajudar en alguns casos per cada pàgina visible d'aquesta classificació.
Del 20 al 26 de setembre, arriba la cita virtual de la sostenibilitat a Europa
Un any més, la Setmana Europea del Desenvolupament Sostenible se celebra per promoure i fer visibles aquelles activitats, projectes i esdeveniments que persegueixen aquesta finalitat arreu del continent europeu.
Tots ells, àmbits de treball necessaris i imprescindibles per promoure un creixement econòmic sostingut i inclusiu, i una ocupació de qualitat.
En definitiva, per aconseguir un futur millor i sostenible.
Aquelles entitats, empreses i persones que estiguin interessades a compartir la seva contribució ho poden fer fàcilment per mitjà d'aquest enllaç a la pàgina oficial de la Setmana.
Una oportunitat per visibilitzar a Europa que Catalunya és un territori compromès amb la sostenibilitat i la responsabilitat social.
El CRL participa amb el següents projectes:
Presentació del nou quadríptic de l'Agenda 2030 del CRL: Per un futur sostenible i un treball digne
Sessió en línia sobre «L'Agenda 2030 en l'àmbit local.
Pablo Sánche durant el taller en línia: Moviment B Corp
Elsa Castillo durant el taller en línia: El reporting sota l'enfocament del Pacte Mundial
Com cada any la Comissió de Responsabilitat Social del Consell de Relacions Laborals ens apropa al Cicle Formatiu de Responsabilitat Social (CFRS), perquè una societat ben informada i formada és essencial per desenvolupar la responsabilitat social.
A causa de la situació actual en què ens trobem, es va acordar transformar les sessions i els tallers presencials en línia, amb la qual cosa s'han hagut d'adequar tots els continguts a aquesta modalitat.
La sisena edició d'aquest cicle es va posar en marxa amb el taller que va tenir lloc el 18 de juny i que es va centrar en la metodologia de gestió B-Corp, una de les més implantades a Catalunya.
El director de la fundació B Lab Spain, Pablo Sánchez, va ser l'encarregat de transmetre com l'eina d'avaluació d'Impacte B pot ajudar les empreses a generar beneficis per a totes les parts implicades de dins l'organització, com ara els treballadors, els clients, els proveïdors, l'entorn, la comunitat i el medi ambient.
El segon taller en línia es va portar a terme el 16 de juliol i es va centrar en el reporting segons l'enfocament del Pacte Mundial de les Nacions Unides.
En aquesta ocasió, va ser Elsa Castillo, responsable de reporting a la Xarxa Espanyola del Pacte Mundial de les Nacions Unides (PMNNU), qui ens va explicar les principals eines d'elaboració d'informes i la contribució d'aquesta iniciativa als Objectius de Desenvolupament Sostenible (ODS).
El Cicle Formatiu de Responsabilitat Social ha fet una pausa durant l'estiu, però torna amb més novetats.
Dedicarà una nova sessió sobre el compliment normatiu ( compliance ) a les organitzacions: la creació d'una cultura ètica.
Ja podeu reservar-vos a l'agenda la data, el 12 de novembre.
En aquesta ocasió, comptarem amb Ana M. de la Paz, experta en compliment normatiu empresarial ( corporate compliance ), membre del Comitè Científic de l'Àrea de Compliance de la Norma referencial internacional SGE 900 i col·laboradora acreditada d'ACCIÓ, que ens explicarà en què consisteix el compliment normatiu i quins beneficis aporta a l'empresa i a la societat.
Que aquesta situació excepcional que vivim no t'aturi i segueixis formant-te i creixent professionalment.
El futur d'aquesta manera de prestar treball i d'organitzar-lo està en plena negociació
Com ens organitzarem a partir d'ara a la feina?
De quina manera es gestionaran els costos d'aquesta nova manera de fer?
Podrem donar suport a la plantilla i avaluar-ne els resultats de la mateixa manera?
Aquests són alguns dels neguits i les preguntes a què han de fer front milers de persones treballadores i empreses del nostre país.
El teletreball ha estat l'opció que moltes organitzacions han adoptat davant de la pandèmia provocada per la COVID-19, la qual s'ha incrementat exponencialment durant els mesos de confinament i ha posat de manifest els seus avantatges, però també les debilitats que té.
La necessitat d'abordar-ne la regulació des d'un marc jurídic de seguretat, certesa i transparència ha fet que el Govern espanyol reguli aquesta manera de prestar treball i d'organitzar-lo.
El 23 de setembre es publica al BOE la norma que és fruit de la negociació entre el Ministeri de Treball i Economia Social i els agents socials.
A les reunions d'aquest grup hi van participar persones expertes i designades pel Govern de la Generalitat i les organitzacions sindicals (CCOO i UGT) i empresarials (Foment del Treball Nacional i PIMEC) més representatives de Catalunya.
Al llarg de les sessions de treball, el grup te previst abordar els principis i les garanties, el temps de treball, els equips i els espais, els drets de desconnexió, la seguretat, la salut, la formació, la protecció de dades i la perspectiva de gènere, entre altres qüestions que afecten el treball a distància i al teletreball.
S'espera que el resultat final esdevingui un document de recomanacions consensuades en el marc de la concertació social amb la inclusió de clàusules per a la negociació col·lectiva i una guia pràctica per a les empreses.
Des del mes de juny, el Consell de Relacions Laborals, per mitjà del Grup Tècnic de COVID-19 i Gènere, també ha treballat en unes recomanacions per gestionar l'impacte de la pandèmia en el mercat de treball.
Ben aviat estaran disponibles per a les empreses unes recomanacions adreçades a la negociació col·lectiva amb l'objectiu d'orientar la sortida de la crisi, en què es tingui en compte la situació de partida de dones i homes a fi de garantir un futur amb més i millor ocupació i en igualtat d'oportunitats.
Aquests nous instruments, sens dubte, ajudaran a promoure el treball digne, segur, saludable i igualitari que persegueixen els Objectius de Desenvolupament Sostenible de l'Agenda 2030.
Des del Consell de Relacions Laborals iniciem un cicle de sessions per promoure el diàleg i la sensibilització sobre l'Agenda 2030 i els Objectius de Desenvolupament Sostenible a nivell local.
Reserveu-vos aquesta data a l' agenda:
El 8 d'octubre de 2020 tindrà lloc la jornada en línia Aterrem l'Agenda 2030 en l'àmbit local amb la participació d'entitats locals i empreses de Tarragona.
Ja estan obertes les inscripcions.
Informació bàsica de protecció de dades del tractament "Activitats formatives"
Responsable del tractament: Direcció General de Relacions Laborals i Qualitat en el Treball del Departament de Treball, Afers Socials i Famílies.
Finalitat: La finalitat és la preparació i desenvolupament de les activitats formatives.
Legitimació: Consentiment de l'interessat.
Destinataris: Les dades no es cediran a tercers.
Drets de les persones interessades: Teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a la Direcció General de Relacions Laborals i Qualitat en el Treball per correu postal (C. Sepúlveda, núm. 148-150, 08011 Barcelona) o correu electrònic (adreçat a [EMAIL] i signat electrònicament amb DNI electrònic o certificat digital reconegut).
Més informació al web: http://treballiaferssocials.gencat.cat/protecciodades
Sessió en línia sobre «L'Agenda 2030 en l'àmbit local.
Després d'un inici d'any convuls i d'uns mesos que han posat a prova els sistemes sanitaris i sociolaborals a tot el món, l'Agenda 2030 es fa més imprescindible que mai.
La situació derivada de la COVID-19 ha suposat un retrocés significatiu en alguns dels avenços assolits pels Objectius de Desenvolupament Sostenible, com ara el de salut i benestar (ODS 3).
Però també ha permès l'acceleració de tendències que aposten per una economia moderna, eficient en l'ús dels recursos i competitiva, com és el cas del Pacte Verd Europeu.
Aquest full de ruta, juntament amb el nou Marc Financer Pluriennal 2021-2027 i el paquet de recuperació Next Generation EU, recentment acordats i que preveuen el 30% dels recursos per a projectes relacionats amb el clima, mostren el ferm compromís europeu d'aconseguir una economia sostenible i climàticament neutra.
En aquest context, les aliances tenen un paper protagonista i esdevenen una drecera clau per recuperar-se, adaptar-se i desenvolupar-se positivament davant les circumstàncies adverses que s'estan produint.
Amb aquest esperit, l'Agenda 2030 i els ODS continuen sent la brúixola que ha de guiar les actuacions de les empreses, dels treballadors i treballadores i de totes les entitats del territori per avançar cap a una societat més justa, igualitària i solidària.
Amb aquesta finalitat, la Comissió de Responsabilitat Social del Consell de Relacions Laborals (CRL), que integra les organitzacions sindicals i empresarials més representatives de Catalunya i el Govern de la Generalitat, continua impulsant el cicle de sessions territorials per promoure el diàleg i la sensibilització sobre l'Agenda 2030 i els ODS en l'àmbit local.
Barcelona, Girona i Lleida han estat els territoris on ja s'han impulsat aliances sòlides entre les administracions, els agents socials i les entitats que hi han participat, i ara és el torn de Tarragona.
Aquesta quarta sessió territorial tindrà lloc en línia el proper 8 d'octubre de les 10 a les 11.45 h i comptarà amb la participació dels principals exponents locals i empresarials tarragonins sobre l'aterratge de l'Agenda 2030.
Ja estan obertes les inscripcions a la sessió en línia.
Aquesta consulta sobre el conveni aplicable es preveu al Reglament intern de la Comissió Tècnica de Negociació Col·lectiva que desplega l'article 7.1 del Decret 245/2013, d'organització i funcionament de la Comissió de Convenis Col·lectius del Consell de Relacions Laborals.
* Els camps marcats amb asterisc són obligatoris.
Una empresa o la seva representació
Treballador/a en plantilla sense representació unitària ni sindical
Una organització sindical o empresarial més representativa
Una organització sindical o empresarial amb interès legítim
Membres de la representació unitària o sindical de l'empresa o centre de treball
- de treballadors/ores: les dades d'un representat de la direcció de l'empresa.
- d'empresa: les dades d'un representant dels treballadors/ores.
En cas de no tenir representants dels treballadors cal indicar un treballador/a de referència.
Identificació de l'empresa a què es refereix la consulta
En els casos en què l'empresa es dediqui a una varietat d'activitats, concreteu si es duen a terme de manera autònoma, amb personal, mitjans tècnics i materials propis, o si mantenen una relació de dependència productiva o organitzativa, amb indicació del volum econòmic de cadascuna, així com el nombre de treballadors/ores de cada activitat.
Estructura organitzativa i característiques de la plantilla*
Grups i tasques principals desenvolupades
Determinació del conveni col·lectiu que, si escau, s'estigui aplicant*
En el cas d'adhesió a un conveni col·lectiu en vigor, indiqueu, si escau, el conveni col·lectiu de referència
Responsable del tractament: Direcció General de Relacions Laborals i Qualitat en el Treball del Departament de Treball, Afers Socials i Famílies.
Finalitat: La finalitat és gestionar les comunicacions realitzades a l'autoritat laboral en virtut d'activitats desenvolupades per centres de treball.
Legitimació: El tractament és necessari per al compliment d'una obligació legal aplicable al responsable del tractament.
Destinataris: Les dades no es cediran a tercers.
Drets de les persones interessades: Teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a la Direcció General de Relacions Laborals i Qualitat en el Treball per correu postal (C. Sepúlveda, núm. 148-150, 08011 Barcelona) o correu electrònic (adreçat a [EMAIL] i signat electrònicament amb DNI electrònic o certificat digital reconegut).
Més informació al web: https://treballiaferssocials.gencat.cat/protecciodades
*He llegit la informació bàsica de protecció de dades i accepto.